Diari Oficial de la Generalitat Valenciana


Sumari del DOGV 566, del 13-04-1987 (1987/808529)

ORDRE de 3 de març de 1987, de la Conselleria d'Agricultura i Pesca, per la qual s'estableixen ajudes econòmiques per a la realització de cursos de Formació Professional Pesquera.
-----------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1987/03/03/(6)/dof/vci/html**

### Dades del document

Número de DOGV
:   566

Data del DOGV
:   13-04-1987

Secció del DOGV
:   DISPOSICIONS GENERALS

Número del document
:   1987/808529


Data del document
:   03-03-1987

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 3 de març de 1987, de la Conselleria d'Agricultura i Pesca, per la qual s'estableixen ajudes econòmiques per a la realització de cursos de formació professional Pesquera.  
La formació professional de les persones que exerceixen l'activitat laboral en el sector productiu de la pesca, constitueix un del fonaments bàsics per a la modernització i rendibilitat d'aquest sector. D'aquesta tasca s'ocupen servei s especialitzat s de l'Administració, a més dels qui integren els sectors al·ludits, mitjançant les seues organitzacions representatives.   
En atenció d'aquests motius, i per estimular i facilitar el desplegament de programes de formació professional i adequar ajudes econòmiques que els afavoresquen; i fent ús de les facultats que tinc atribuïdes,   
ORDENE:   
Article primer  
S'estableixen ajudes econòmiques per a la formació de professionals del sector pesquer mitjançant cursos destinats a l'obtenció dels títols següents:   
- Certificat Competència Mariner.   
- Ràdiotelefonista Naval Restringit.   
- Patró de Pesca Local.   
- Patró de 2ª Classe Pesca Litoral.   
- Motorista Naval.   
- Mecànic Naval de 2ª Classe.   
Aquests cursos hauran de realitzar-se necessàriament en l'any 1987. Excepcionalment, i per causa oportunament justificada, la Direcció General d'Innovació i Tecnologia Agrària podrà autoritzar-ne l'ajornament de la realització sempre que l'aprovació i l'inici del curs es duga a efecte durant any esmentat.   
Article segon  
Les ajudes econòmiques per a la realització dels cursos podran cobrir-ne fins el 100% del cost efectiu, si bé, per a cada cos, una vegada examinada la proposta, serà aprovada específicament una quantitat i un percentatge en funció dels costs i crèdits pressupostats. Unicament seran auxiliats els cursos que compten amb la matrícula i assistència mínima següents:   
a) Patró de 2ª classe de Pesca Litoral i Mecànics de 2a classe: 15.   
b) La resta de cursos: 25.   
Article tercer  
Les sol·licituds d'ajuda podran ser formulades per Agrupacions, Entitats i Organitzacions Professionals de Pescadors, d'acord amb el model de sol·licitud de l'Annex 1, acompanyada dels documents següents:   
- Nombre d'alumnes.   
- Pressupost del curs en què s'especificarà:   
a) Despeses del professorat, per individus.   
b) Des peses de material per a l'ensenyament .   
c) Altres despeses (especificades).   
Les dites sol·licituds hauran de ser dirigides a l'Il·lm. Sr. Director General d'Innovació i Tecnologia Agrària i presentades al Registre Oficial dels Serveis Centrals o Territorials de la Conselleria d'Agricultura i Pesca, abans del dia 31 de maig de 1987. Excepcionalment, i a requeriment del sol·licitant, podran ser admeses les sol·licituds fora de la data establerta quan les causes exposades així ho justificaran.   
Article quart   
Les Agrupacions, Entitats i Organitzacions professionals de Pescadors que, tot acollint-se a la present disposició, obtinguessen la subvenció corresponent, estaran obligades a donar la major publicitat possible a la convocatòria. En la convocatòria haurà d'especificar-se:   
- Denominació del curs.   
- Dates, horari i localitat de celebració.   
- Oficines d'inscripció.   
- Si pertoca, que el curs és subvencionat per la Generalitat Valenciana.   
Article cinqué  
Per a percebre les subvencions concedides, s'haurà de trametre a la Direcció General d'Innovació i Tecnologia Agrària en el termini màxim d'un mes a partir de la finalització del curs, la documentació següent:   
a) Memòria del curs.   
b) Relació nominal d'alumnes i el seu respectiu número de DNI.   
c) Certificat del Secretari de l'Entitat Organitzadora amb el vist-i-plau del President de les despeses originales en el Curs.   
Article sisé  
Les ajudes que es contemplen a la present Ordre es faran efectives amb càrrec als crèdits consignats per al Cursos de Formació Professional en el Programa Pressupostari 542.4.   
DISPOSICIO FINAL  
Aquesta Ordre vigirà l'endemà de la publicació al Diari Oficial de la Generalitat Valenciana.   
València, 3 de març de 1987.   
El Conseller d'Agricultura i Pesca  
LLUIS FONT DE MORA I MONTESINOS  
ANNEX I  
Il·lm. Sr.:  
Sr/Sra.   
provist/a del DNI núm. i com a   
representant de amb domicili social a   
carrer núm   
EXPOSA: Que ha obtingut la preceptiva autorització per a la realització del curs   
i en les dates compreses entre el i el   
Que, tot creient reunir les condiciones expressades a l'Ordre (data i núm DOGV) per a la realització de cursos de Formació Professional Pesquera,  
SOLICITA: Que li siga concedida la subvenció econòmica corresponent, d?acord amb el pressupost que s'hi adjunta.  
 , de de   
 Signatura  
IL·LM. SR. DIRECTOR GENERAL D?INNOVACIO I TECNOLOGIA AGRARIA.


Còpia Permalink ELI